Akujeziswe Abantu Abathi Beyenelisa Ukwelapha Igcikwane leHIVEzeZimbabwe Akujeziswe Abantu Abathi Beyenelisa Ukwelapha Igcikwane leHIV Nhlangula 12, 2017Ukuthumela umngane ngeEmail Akujeziswe Abantu Abathi Beyenelisa Ukwelapha Igcikwane leHIVHARARE — Abohlangothi olubona ngendaba eziphathelane lokuvimba ukumemetheka kokuthelelanwa kwegciwane lengculaza eZimbabwe, iNational Aids Council (NAC), bakhuthaza uhulumende ukuba athathe amanyathelo alukhuni kulabo abatshela abantu amanga ukuba bayanelisa ukwelapha ingculaza abanjemanga profita abathi belapha ngomthandazo.AbeNAC bathi livuka ngolaka leligciwane nxa umuntu obethatha amaphilisi ama ARVs, eke wama ukuwanatha, athi esebuyela, uyamele adinge alamandla aphindiweyo ngoba lawo abekade ewanatha ekuqaleni, engasamasebenzeli.Umqondisi wohlangothi lwezokukhulumisana lozulu eNAC, uNkosazana Madeline Dube, uthi amaphilisi alamandla aphindiweyo abiza intengo ephezulu, okusuka kube nzima ukuthi uhulumende awathengele uzulu, yena evele ebhekane lodubo lokusilela kwemali.UMaDube ukhuthaze uhulumende ukuba adinge indlela zokwenza behlukane lalomkhuba wokuqambela uzulu amanga bezithi bayanelisa ukwelapha ingculaza abazithi ngamaprofitha.Ayisibo bodwa abeNAC abakhala ngala maprofita amanga. Omunye wabo yisakhamuzi semzini weNketha 9 koBulawayo, uNkosikazi Chipo Chikwature.Uqhubeke esithi ulomngane wakhe angathandanga ukumbetha ngegama owaphenduka kwabafileyo ngoba etshiyiswe ukunatha amaphilisi.UMnu. Elphort Moyo, ngomunye wezakhamizi zeHarare, othi banengi abaziyo asebehlangane lalokhu kuyengwa.UMoyo uthi ukudlelezelwa lokhu kusuke kube ngokuphindiweyo nxa lowo olegciwane engokhubazekileyo.Umgcinisihlalo wekhomidhi yedale lephalamende ebona ngezempilakahle, uDr. Ruth Labode, uthi kumqoka ukuba kukhulunyisanwe lamaprofita la ukwenzela ukuthi kundingwe indlela yokuyixazulula linkinga.Abanengi balahlekelwa yimpilo eminyakeni yabo 1990s uhulumende engakatholi indlela yokusiza abaphila legciwane ngokuphathisa ngemithi enza baphile okwesikhathi eside abalalo okwenzakala kulezi nsuku.Phose isigidi sabaphila legciwane elizweni, baphila ngala maphilisi ama ARV’s, inengi lithengelwa ngemali yosizo, evela kwabenhlanganiso yamazwe womhlaba eye Global Fund. Facebook Forum
